ஜெயயக்ச மல்லர்

ஜெயயக்ச மல்லர் (Jayayakshya Malla) நேபாளத்தின் காத்மாண்டு சமவெளியை கி.பி.1428 ஆம் ஆண்டு முதல் 1482 இல் தான் இறக்கும் வரை ஆட்சி செய்த ஜெயஜோதிர் மல்லர் என்பவரின் மகனும், ஒன்றிணைந்த காத்மாண்டை ஆண்ட மல்லர் வம்சத்தின் கடைசி மன்னருமாவார். இவரது மரணத்திற்குப் பிறகு சமவெளி இவரது மகன்களிடையே பிரிக்கப்பட்டது.

 கட்டுமானப் பணிகள் 
யக்ச மல்லர் கோவ்பா பக்தபூர் நகரத்தை பாதுகாப்பு வாயில்களால் சூழப்பட்ட அகழிகள் மற்றும் பாதுகாப்பு சுவர்களால் சுற்றி ஐம்பத்தைந்து சாரளங்களுடன் கூடிய அரண்மனையை (பக்தபூரின் அரச அரண்மனை) கட்ட்டினார்."Sights and attractions in Bhaktapur" Lonely Planet இந்த அரண்மனை பின்னர் பதினேழாம் நூற்றாண்டில் பூபேதிந்திர மல்லரால் மறுவடிவமைக்கப்பட்டது."Bhaktapur" Thamel.com

காத்மாண்டுவில் பாக்மதி ஆற்றங்கரையில் பசுபதிநாத் கோயிலை கட்டினார்.  கறையான்களால் அரிக்கப்பட்டு பாழடைந்து இருந்த கோயிலின் கட்டிடங்களை நேபாள மன்னர் பூபேந்திர மல்லர் பதினேழாம் நூற்றாண்டில் புணரமைத்தார்.

 வெற்றிகளும் ஒப்பந்தங்களும் 
யக்ச மல்லர் தனது ஆட்சியின் ஆரம்பத்தில், தெற்கே மிதிலை, பீகார் மாநிலம் மற்றும் வங்காளத்தின் மீது படையெடுத்தார்.Bouchon, Geneviève (2004) "Chapter III: The Indian States: The Kingdoms" page 56 In Markovits, Claude (editor) (2004) A History of Modern India, 1480–1950 (translated by Nisha George and Maggie Hendry) Anthem, London,  மேலும்,திபெத்துக்கான வர்த்தக பாதையின் மீதான கட்டுப்பாட்டை பலப்படுத்தி, திபெத்திய கோட்டையான ஷெல்கர் ஸோங் என்பதைக் கைப்பற்றினார். இவரது வெற்றிகளின் விளைவாக, நேபாளத்தின் எல்லை கிழக்கில் சிக்கிம், வடக்கில் கெருங், மேற்கில் கோர்க்கா மற்றும் தெற்கில் பீகார் வரை விரிவடைந்தது.

1482இல் இவர் இறந்த பிறகு, இவர் ஆட்சி செய்த பகுதி நான்கு இராச்சியங்களாக (பக்தபூர், கந்திபூர், பதான் மற்றும் பானேபா) பிரிக்கப்பட்டது. பக்தபூர் இராய மல்லரால் ஆளப்பட்டது. கந்திபூர் இரத்ன மல்லரால் ஆளப்பட்டது.. இருப்பினும், பானேபா விரைவில் பக்தபூரால் இணைக்கப்பட்டது அல்லது பக்தபூரிடம் சரணடைந்தது."Bhaktapur" Thamel.com

 மேற்கோள்கள் 

பகுப்பு:1408 பிறப்புகள்
பகுப்பு:நேபாள மன்னர்கள்
பகுப்பு:நேபாள வரலாறு
பகுப்பு:மல்லா வம்சம்